এ প্রসঙ্গে জানতে চাইলে প্রধান বিচারপতির একান্ত সচিব মো. আনিসুর রহমান বুধবার বলেন, ‘২৬ এপ্রিল এসব মামলার পুনঃশুনানির বিষয়ে সিদ্ধান্ত হয়েছে।’ তবে কবে নাগাদ মামলাগুলো কার্যতালিকায় অন্তর্ভুক্ত করা হবে তা তিনি নিশ্চিত করেননি। তবে আপিল বিভাগের একটি সূত্র জানিয়েছে, সুপ্রিমকোর্টের অবকাশের পর আগামী রোববার থেকে আদালতের নিয়মিত কার্যক্রম চলবে। ওই দিনের দৈনন্দিন কার্যতালিকাতেই মামলাগুলো অন্তর্ভুক্ত হওয়ার কথা। আজ বৃহস্পতিবার বিকালের পর থেকেই এসব মামলা আপিল বিভাগের ওয়েবসাইটের দৈনন্দিন কার্যতালিকায় দেখা যাবে বলে ওই সূত্র জানায়।